at stuðul sum útgangspunkt ikki verður veittur til vanligu marknaðarrøktina hjá eini fyritøku, so sum vanligar kundavitjanir og til luttøku á messum, gerð av heimasíðum, faldarum o. l. at stuðla ferðamálum og flogleiðum, sum Visit Faroe Islands hevur meldað út eru lyklamarknaðir. Hesir marknaðir eru fyrst og fremst norðurlond, Týskland, Bretland, Holland og Frakland. Eisini er USA mett til at vera ein marknaður sum hevur vakstrarmøguleikar. Marknaðarátøkini verða samskipa við marknaðarætlanirnar hjá Visit Faroe Islands. Í hesum sambandi hevur Vága Floghavn gjørt niðanfyristandandi leiðreglur fyri: hvat stuðul kann søkjast til hvør kann søkja um stuðul og undir hvørjum treytum stuðul verður veittur. Umsóknir Almennar Reglur Umsókn skal sendast Vága Floghavn saman við fylgiskjølum, ið lýsa verkætlanina. Vanliga skulu í minsta lagi hesar upplýsingar vera til skjals: endamál (stutt lýsing) gjøllig lýsing av verkætlanini, sum skal sendast saman við umsóknarblaðnum Umsøkjarar kunnu venda sær til Vága Floghavn á + 298 354400 um nærri leiðbeining. Umsóknarfreistir Umsókn skal sendast Vága Floghavn innan ásettu freistina, sum er 20. august 2017. Umsøkjarar kunnu søkja innan freistina, og kunnu vænta sær svar innan 21 dagar frá tí at umsóknin er móttikin. Hvør kann søkja um stuðul? Stuðul verður bert játtaður flogfeløgnum sum arbeiða við at menna leiðir til og frá Føroyum, og sum vilja styrkja støðu sína á útlendska marknaðinum og vilja verða við í arbeiðinum at marknaðarføra Føroyar sum ferðamál. Við” flogfelag” skal í hesum sambandi skiljast juridisk eind–ið virka á handilsligum grundarlagi, og sum m. a. arbeiða við at menna ella marknaðarføra flogleiðir til og frá Føroyum við Føroyar sum ferðamál. Samstarv millum fyritøkur Um fyritøkur samstarva um eina ávísa verkætlan, skal hetta vera upplýst í umsóknini. Fyritøkan, sum skal vera flogfelagið sum flýgur ella hevur ætlanir um at flúgva, ið hevur leiðsluna av samstarvinum, skal søkja um stuðulin, og tað er hon, ið fær stuðulin útgoldnan. Um fyriskipan av verkætlanum v. m. Umsøkjari skal leggja fram nágreiniligar ætlanir, sum fevna um allar týðandi liðir í verkætlanini, so sum fíggjar-, tíðar- og aktivitetsætlan o. a. Vága Floghavn kann krevja, at umsøkjari vísir á, at flogfelagi hevur neyðugu orkuna til at gjøgnumføra verkætlanina, og at hon í hesum sambandi hevur fíggjarliga orku og starvsfólk við neyðugum førleika soleiðis, at lagdar ætlanir verða hildnar. Vága Floghavn kann seta sum treyt: at verkætlanin verður sundurbýtt, at ávíst fyrireikandi arbeiði, t. d. marknaðarkanning, verður gjørt, áðrenn høvuðsverkætlanin verður sett í verk, og